Broj:09-UPI -606/20-67/3 18. februar 2021. godine

Sekretarijat za kulturu i sport Glavnog grada – Podgorice, na osnovu člana 18 stav 1 i 46 stav 2 i 116 Zakona o upravnom postupku („Sl. list CG“, br. 56/14, 20/15, 40/16 i 37/17), člana 30 stav 1, a u skladu sa članom 21 stav 1 Zakona o slobodnom pristupu informacijama („Sl. list CG“, br. 44/12 i 30/17) i člana 12 stav 1 tačka 4 Odluke o organizaciji i načinu rada uprave Glavnog grada („Sl. list CG-Opštinski propisi“, br. 38/18, 43/18 i 10/20), postupajući u izvršenju rješenja Agencije za zaštitu ličnih podataka i slobodnim pristup informacijama UP II 07-30-2183-2/20 od 12. februara 2021. godine, kojim je usvojena žalba Društva profesionalnih novinara Crne Gore iz Podgorice, i kojim je poništeno rješenje Sekretarijata za kulturu i sport Glavnog grada Podgorice broj: 09-UPI-037/20-67 od 5. avgusta 2020. godine i predmet vraćen prvostepenom organu na ponovni postupak i odlučivanje, d o n o s i –

 **R J E Š E N J E**

1. **USVAJA**  **SE** zahtjev Društva profesionalnih novinara Crne Gore iz Podgorice od 30.07.2020. godine i dozvoljava pristup informaciji-dokumentu koji se nalazi u posjedu ovog organa, a odnosi se na kopije svih ugovora /sporazuma/akata koje je Glavni grad sklopio u prethodne četiri godine (2016-2020.) sa firmom “Brca“ doo.
2. Zahtjev stranke za pristup kopiji svih ugovora koje je grad u prethodne četiri godine sklopio sa preduzećima, a u vezi sa nabavkama zastava i jarbola raznih veličina **prosleđuje se** Službi za ostvarivanje izvršne funkcije gradonačelnika i Službi za javne nabavkekao nadležnim službama za postupanje**.**
3. Pristup predmetnoj informaciji-dokumentu iz tačke 1 ovog rješenja ostvariće se se dostavom tražene informacije na e-mail: office.dpncg@gmail.com
4. Žalba protiv ovog rješenja ne odlaže njegovo izvršenje.

 **O b r a z l o ž e n j e**

Društvo profesionalnih novinara Crne Gore iz Podgorice podnijelo je gradonačelniku zahtjev za slobodan pristup informacijama 30.07.2020. godine, zaveden pod brojem 01-018/20-35 od 31.07.2020. godine, koji je ovom Sekretarijatu proslijeđen dana 04. avgusta 2020. godine. Zahtjevom je tražen pristup informaciji u formi kopije a koja se odnosi na dostavu informacije navedene u dispozitivu ovog rješenja.

Sekretarijat za kulturu i sport je dana 5. avgusta, rješenjem broj: 09-UPI-037/20-67, usvojio zahtjev za pristup informaciji navedenoj u tački 1 ovog rješenja i dozvolio pristup iste.

U postupku po zahtjevu za pristup informaciji navedenoj u tački 2 ovog rješenja, istim rješenjem od 5. avgusta 2021. godine Sekretarijat za kulturu i sport je odbio zbog neposjedovanja iste.

 Protiv rješenja Sekretarijata za kulturu i sport, Društvo profesionalnih novinara Crne Gore je izjavilo žalbu Agenciji za zaštitu ličnih podataka i slobodan pristup informacija, koja je rješenjem UP II 07-30-2183-2/20 od 12. februara 2021. godine istu usvojila, poništila rješenje Sekretarijata za kulturu i sport Glavnog grada Podgorice broj: 09-UPI-037/20-67 od 5. avgusta 2020. godine i predmet vratila prvostepenom organu na ponovni postupak i odlučivanje.

U obrazloženju rješenja Agencije za zaštitu ličnih podataka i slobodan pristup informacija, navodi se da je poništeno rješenje Sekretarijata za kulturu i sport jer je utvrđeno da prvostepeni organ u dijelu rješenja kojim je odbijen zahtjev za slobodan pristup zbog ne posjedovanja tražene informacije (kopije svih ugovora koje je grad u prethodne četiri godine sklopio sa preduzećima, a u vezi sa nabavkama zastava i jarbola raznih veličina), nije ni u uvodu rješenja ni u obrazloženju rješenja dao jasne razloge zbog čega nije u posjedu tražene informacije niti je proslijedio zahtjev za slobodan pristup informacijama nadležnom organu i o tome obavijestio podnosioca zahtjeva u smislu čl. 20 stav 4 i 30 stav 5 Zakona o slobodnom pristupu informacijama.

U izvršenju rješenja Agencije za zaštitu ličnih podataka i slobodan pristup informacijama broj: UP II 07-30-2183-2/20 od 12. februara 2021. godine, Sekretarijat za kulturu i sport nalazi da posjeduje traženu informaciju iz tačke 1 dispozitiva ovog rješenja, te je zahtjev za pristup informaciji u tom dijelu usvojen i odobren pristup informaciji.

Za traženu informacija iz tačke 2 dispozitiva ovog rješenja (kopije svih ugovora koje je grad u prethodne četiri godine sklopio sa preduzećima, a u vezi sa nabavkama zastava i jarbola raznih veličina), nalazi da neposjeduje traženu informaciju jer nije u nadležnosti organa, te je zahtjev za pristup informaciji u tom dijelu proslijedio Službi za ostvarivanje izvršne funkcije gradonačelnika i Službi za javne nabavkekao nadležnim službama za postupanjeu smislu člana62 stav 1 Zakona o upravnom postupku ("Službeni list Crne Gore", br. 056/14, 20/15, 40/16, 37/17) kojim je propisano da kad javnopravni organ primi podnesak za koji nije nadležan, dostaviće taj podnesak bez odlaganja, nadležnom javnopravnom organu odnosno sudu i o tome obavijestiti stranku.

Članom 30 stav 1 Zakona o slobodnom pristupi informacijama propisano je da o zahtjevu za pristup informaciji ili ponovnu upotrebu informacija, osim u slučaju iz člana 22 ovog Zakona, organ vlasti odlučuje rješenjem, kojim dozvoljava pristup traženoj informaciji, odnosno ponovnu upotrebu informacija ili njenom dijelu ili zahtjev odbija.

Odredbom člana 21 stav 1 Zakona o slobodnom pristupu informacijama propisano je da podnosilac zahtjeva ima pravo da izabere način na koji želi da ostvari pristup traženoj informaciji, te će se pristup predmetnom dokumentu ostvariti dostavom tražene informacije na e-mail: office.dpncg@gmail.com

Žalba na ovo rješenje ne odlaže njegovo izvršenje shodno članu 36 Zakona o slobodnom pristupu informacijama.

Na osnovu izloženog odlučeno je kao u dispozitivu rješenja.

**Uputstvo o pravnoj zaštiti:** Protiv ovog rješenja može se izjaviti žalba Agenciji za zaštitu ličnih podataka i slobodan pristup informacijama u roku od 15 dana od prijema rješenja neposredno ili preko Sekretarijat za kulturu i sport. Žalba se podnosi u dva primjerka, sa dokazom o uplati 3,00 eura administrativne takse na žiro račun - Budžeta Glavnog grada broj: 550-30262334-37 - lokalna administrativna taksa, shodno Tarifnom broju 2 Odluke o lokalnim administrativnim taksama ("Službeni list Crne Gore - opštinski propisi", br. 54/19).

  **SEKRETARKA**

 **Ana Medigović**

Dostavljeno:

- Društvu profesionalnih novinara Crne Gore

 Ul. Radoja Dakića, Lamela5-3, ulaz1/a

-Agenciji za zaštitu ličnih podataka i slobodan

 pristup informacijama Podgorica,

-Centru za informacioni sistem Glavnog grada – Podgorice,

-a/a